CELEX: 32021R0253
Language: el
Date: 2021-02-17 00:00:00
Title: Εκτελεστικός κανονισμός (ΕΕ) 2021/253 της Επιτροπής της 17ης Φεβρουαρίου 2021 για την τροποποίηση του κανονισμού (ΕΚ) αριθ. 314/2004 του Συμβουλίου σχετικά με περιοριστικά μέτρα λόγω της κατάστασης στη Ζιμπάμπουε

19.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 58/15
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/253 ΤΗΣ ΕΠΙΤΡΟΠΗΣ
         της 17ης Φεβρουαρίου 2021
         για την τροποποίηση του κανονισμού (ΕΚ) αριθ. 314/2004 του Συμβουλίου σχετικά με περιοριστικά μέτρα λόγω της κατάστασης στη Ζιμπάμπουε
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 314/2004 του Συμβουλίου, της 19ης Φεβρουαρίου 2004, σχετικά με περιοριστικά μέτρα λόγω της κατάστασης στη Ζιμπάμπουε (1), και ιδίως το άρθρο 11 στοιχείο β),
         Εκτιμώντας τα ακόλουθα:
         
                     (1)
                  
                  
                     Η απόφαση 2011/101/ΚΕΠΠΑ του Συμβουλίου (2) προσδιορίζει τα πρόσωπα και τις οντότητες έναντι των οποίων εφαρμόζονται περιοριστικά μέτρα, όπως προβλέπεται στα άρθρα 4 και 5 της εν λόγω απόφασης.
                  
               
                     (2)
                  
                  
                     Ο κανονισμός (ΕΚ) αριθ. 314/2004 θέτει σε εφαρμογή την εν λόγω απόφαση στο μέτρο που απαιτείται δράση σε επίπεδο Ένωσης. Ειδικότερα, στο παράρτημα III του κανονισμού (ΕΚ) αριθ. 314/2004 απαριθμούνται τα πρόσωπα και οι οντότητες που αφορά η δέσμευση κεφαλαίων και οικονομικών πόρων βάσει του εν λόγω κανονισμού.
                  
               
                     (3)
                  
                  
                     Στις 18 Φεβρουαρίου 2021, το Συμβούλιο εξέδωσε την απόφαση (ΚΕΠΠΑ) 2021/258 (3) για την τροποποίηση των καταχωρίσεων όσον αφορά δύο πρόσωπα και για την αφαίρεση ενός προσώπου από τον κατάλογο προσώπων και οντοτήτων που υπόκεινται σε περιοριστικά μέτρα.
                  
               
                     (4)
                  
                  
                     Επομένως, το παράρτημα III του κανονισμού (ΕΚ) αριθ. 314/2004 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα III του κανονισμού (ΕΚ) αριθ. 314/2004 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα στα κράτη μέλη σύμφωνα με τις Συνθήκες.
         
         
            Βρυξέλλες, 17 Φεβρουαρίου 2021.
            
               
                  Για την Επιτροπή
               
               
                  εξ ονόματος της Προέδρου
               
               
                  Γενικός Διευθυντής
               
               
                  Γενική Διεύθυνση Χρηματοπιστωτικής Σταθερότητας, Χρηματοπιστωτικών Υπηρεσιών και Ένωσης Κεφαλαιαγορών
               
            
         
         
            (1)  ΕΕ L 55 της 24.2.2004, σ. 1.
         
            (2)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).
         
            (3)  Απόφαση (ΚΕΠΠΑ) 2021/258 του Συμβουλίου, της 18ης Φεβρουαρίου 2021, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα λόγω της κατάστασης στη Ζιμπάμπουε (Βλέπε σελίδα 51 της παρούσας Επίσημης Εφημερίδας)
      
      
         
            ΠΑΡΑΡΤΗΜΑ
            Το παράρτημα III τμήμα I του κανονισμού (ΕΚ) αριθ. 314/2004 του Συμβουλίου τροποποιείται ως εξής:
            
                        1)
                     
                     
                        Οι καταχωρίσεις για τα κατωτέρω πρόσωπα αντικαθίστανται από τις ακόλουθες καταχωρίσεις:
                        
                                    
                                                «5)
                                             
                                             
                                                CHIWENGA, Constantine
                                             
                                          
                                 
                                    Αντιπρόεδρος
                                    Πρώην Αρχηγός των Ενόπλων Δυνάμεων της Ζιμπάμπουε, απόστρατος στρατηγός, γενν. 25.8.1956
                                    αριθ. διαβατηρίου AD000263
                                    αριθ. δελτίου ταυτότητας 63-327568M80
                                 
                                 
                                    Αντιπρόεδρος και πρώην Αρχηγός των Ενόπλων Δυνάμεων της Ζιμπάμπουε. Μέλος της Κοινής Επιχειρησιακής Διοίκησης και συνεργός στη χάραξη ή τη διεύθυνση της κατασταλτικής κυβερνητικής πολιτικής. Χρησιμοποίησε τον στρατό για καταλήψεις αγροκτημάτων. Κατά τις εκλογές του 2008, ήταν από τους κύριους αρχιτέκτονες της βίας κατά τον δεύτερο γύρο των προεδρικών εκλογών.»
                                 
                              
                                    
                                                «7)
                                             
                                             
                                                SIBANDA, Phillip Valerio (ή άλλως Valentine)
                                             
                                          
                                 
                                    Αρχηγός των Ενόπλων Δυνάμεων της Ζιμπάμπουε
                                    Πρώην Διοικητής του Εθνικού Στρατού της Ζιμπάμπουε, στρατηγός, γενν. 25.8.1956 ή 24.12.1954
                                    αριθ. δελτίου ταυτότητας 63-357671H26
                                 
                                 
                                    Αρχηγός των Ενόπλων Δυνάμεων της Ζιμπάμπουε και πρώην Διοικητής του Εθνικού Στρατού της Ζιμπάμπουε. Ανώτερος αξιωματικός του στρατού που διατηρεί δεσμούς με την κυβέρνηση και συνεργός στη χάραξη ή τη διεύθυνση της κατασταλτικής κυβερνητικής πολιτικής.»
                                 
                              
                  
                        2)
                     
                     
                        Η ακόλουθη καταχώριση διαγράφεται:
                        
                                    
                                                «6)
                                             
                                             
                                                Shiri, Perence (ή άλλως Bigboy) Samson Chikerema
                                             
                                          
                                 
                                    Αντιπτέραρχος (Αεροπορία)
                                    γενν. 1.11.1955
                                    αριθ. δελτίου ταυτότητας 29-098876M18
                                 
                                 
                                    Ανώτερος αξιωματικός της Αεροπορίας, μέλος της Κοινής Επιχειρησιακής Διοίκησης του ZANU-PF και συνεργός στη χάραξη ή τη διεύθυνση της κατασταλτικής κυβερνητικής πολιτικής. Συμμετείχε στην πολιτική βία, μεταξύ άλλων κατά τη διάρκεια των εκλογών του 2008 στο δυτικό Mashonaland στην Chiadzwa.»